**Csongrád Város Alpolgármesterétől**

Száma: Önk/18-1/2022. **M**

Témafelelős: dr. Juhász László

**E l ő t e r j e s z t é s**

**Csongrád Városi Önkormányzat Képviselő-testületének**

**2022. január 27-ei ülésére**

Tárgy: Polgármester illetményének és költségtérítésének megállapítása

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 71.§ (1)-(2) és (4) bekezdése szabályozza a polgármesteri illetményt. Ezen rendelkezések 2022. január 1. napjával módosultak, ezért szükségessé vált a polgármester illetményének és költségtérítésének a jogszabályi változások szerinti megállapítása.

A közszolgálati tisztviselőkről szóló 2011. évi CXCIX. törvény 225/A.§ (1) és 225/L.§ (1)bekezdése értelmében a **képviselő-testületnek munkáltatóként határozatot kell hoznia** az illetmény összegéről. Mérlegelési lehetősége nincs az illetmény mértéke tekintetében, mivel azt az Mötv. pontosan tartalmazza.

Az Mötv. **71.§ (2)bekezdése** szerint a megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege **1.300.000 Ft.**

Az Mötv. 71.§ (4)bekezdés f)pontja értelmében a **10 001-30 000 fő lakosságszámú** **település** polgármestere **esetében** **a polgármester illetménye a (2)bekezdésben meghatározott összeg 75 %-a.**

A fenti jogszabályi rendelkezések szerint Csongrád város polgármesterének illetménye **975.000,-Ft.**

Az Mötv. 71. § (6) bekezdése alapján a főállású polgármester, a társadalmi megbízatású polgármester, a megyei önkormányzat közgyűlésének elnöke havonta az **illetményének,** tiszteletdíjának **15 %-ában meghatározott összegű költségtérítésre jogosult**. Ennek alapján a polgármester költségtérítésének összege **146.250,-Ft.**

Kérem a Tisztelt Képviselő-testületet az előterjesztés megtárgyalására és az abban foglaltak elfogadására.

**Határozati javaslat**

Csongrád Városi Önkormányzat Képviselő-testülete megtárgyalta a *„Polgármester illetményének és költségtérítésének megállapítása”* tárgyú előterjesztést és az alábbi döntést hozza:

**1.** Csongrád Városi Önkormányzat Képviselő-testülete **2022. január 01. napjától** a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71.§ (4) bekezdésének f.)pontja alapján **Bedő Tamás Albert*,*** Csongrád város polgármestere

**- illetményét** havi bruttó **975.000,- Ft**-ban,

- **költségtérítését** - az Mötv. 71.§ (6)bekezdése alapján - havi bruttó **146.250,-Ft**-ban állapítja meg.

**2.** A Képviselő-testület utasítja a jegyzőt a szükséges okmányok elkészítésére.

Határidő: azonnal

Felelős: Dr. Juhász László jegyző

Erről jegyzőkönyvi kivonaton értesítést kap:

1. a képviselő-testület tagjai,

2. Bedő Tamás polgármester

3. Munkaügyi Főmunkatárs,

4. Gazdálkodási Iroda

Csongrád, 2022. január 18.

Gyovai Gáspár

alpolgármester